***Službeni glasnik***

***O P Ć I N E P O S E D A R J E***

|  |  |  |
| --- | --- | --- |
| GODINA XXVII | Posedarje, 11.06.2024.g | BROJ 04/24 |

***-----------------------*S A D R Ž A J :**---------------------------

**AKTI OPĆINSKOG NAČELNIKA**

* Plan unapređenja zaštite od požara na području Općine Posedarje za 2024. godinu
* Plan motriteljsko – dojavne službe
* Plan aktivnog uključenja svih subjekata zaštite od požara za 2024. godinu
* Plan korištenja teške građevinske mehanizacije za žurnu izradu protupožarnih prosjeka i probijanja protupožarnih puteva
* Izmjene i dopune plana klasifikacijskih oznaka stvaratelja i primatelja pismena Općine Posedarje za 2024.
* Izmjene i dopune plana prijma u službu u Jedinstveni upravni odjel Općine Posedarje u 2024. godini

Izdavač: Općina Posedarje



**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**OPĆINSKI NAČELNIK**

Na temelju članka 13. stavka 4. Zakona o zaštiti od požara („Narodne novine“, br. 92/10, 114/22), članka 15. stavka 1. Statuta Općine Posedarje („Službeni glasnik Općine Posedarje 1/13, 2/18 i 3/21 ) načelnik Općine Posedarje donosi

**P L A N**

**unapređenja zaštite od požara**

**na području Općine Posedarje za 2024. godinu**

Članak 1.

Temeljem Procjene ugroženosti od požara i dosadašnjih iskustava u pogledu priprema i provođenja operativnih mjera i zadaća na planu brzog i djelotvornog otkrivanja, dojave i gašenja nastalih požara ovim se Planom utvrđuju određene mjere i zadaće za unapređenje zaštite od požara na području Općine Posedarje u 2024. godini.

Članak 2.

Potrebno je u nastupajućoj ljetnoj (požarnoj) sezoni, od 1. lipnja do 30. rujna 2024. godine, za području Općine Posedarje pripremiti i provoditi sljedeće operativne mjere i zadaće:

1) operativne mjere i zadaće na temelju programa rada DVD Posedarje za 2024. godinu,

2) aktivno dežurstvo vatrogasne (interventne) postrojbe radi brze i djelotvorne intervencije na gašenju požara te sprječavanju širenja požara,

3) ustrojiti motriteljsko-dojavnu službu, radi trenutačnog otkrivanja i dojave požara otvorenog prostora,

4) utvrditi plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova.

Članak 3.

Operativne mjere i zadaće u zaštiti od požara provodit će se na sljedeći način:

1. na temelju programa rada DVD-a Posedarje za 2024. godinu, kao nositelja vatrogasne službe, tj. vatrogastva na području Općine Posedarje

2. aktivnim dežurstvom vatrogasne (interventne) postrojbe,

3. ustrojem motriteljsko-dojavne službe,

4. donošenjem plana korištenja teške građevinske mehanizacije za žurnu izradu i probijanje protupožarnih prosjeka i protupožarnih putova.

Članak 4.

Aktivno dežurstvo vatrogasne (interventne) postrojbe provodit će se svakodnevno u DVD-u Posedarje od 00,00 do 24,00 sata.

Aktivno dežurstvo provodit će:

- 2 profesionalna vatrogasca,

- 20 operativnih vatrogasaca–aktivni vatrogasci DVD-a Posedarje,

- 1 sezonski vatrogasac.

Članak 5.

Motriteljsko-dojavna služba obuhvaća motrenje s motrionica ili motriteljskog mjesta te ophodarenje pješice ili prijevoznim sredstvima.

Protupožarno motrenje organizirat će Hrvatske šume d.o.o. u okviru svojih planova protupožarne zaštite šumskih područja na području Općine Posedarje, organizacijom određenih motrionica i/ili motriteljskih mjesta, a odnose se na šume u državnom vlasništvu.

Protupožarne ophodnje u svrhu nadziranja određenih šumskih područja organizirat će Hrvatske šume d.o.o. u okviru svojih planova protupožarne zaštite šumskih područja na području Općine Posedarje, a odnose se na šume u državnom vlasništvu.

Motriteljsko-dojavnu službu u smislu ovog Plana za Općinu Posedarje - obavljat će DVD Posedarje, na sljedeći način:

- za šume u vlasništvu fizičkih osoba organizirat će se protupožarno motrenje sukladno Planu motriteljsko-dojavne službe;

Plan motriteljsko-dojavne službe utvrdit će se Planom godišnje provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini.

Članak 6.

Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova utvrdit će se Planom godišnje provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini.

Članak 7.

Svi sudionici u provođenju navedenih mjera i zadaća (vatrogasna postrojba DVD-a Posedarje, motrionice odnosno motriteljska mjesta i ophodnje) bit će posredstvom radio veze ili telefonom povezani u zajednički sustav komunikacije s drugim tijelima civilne zaštite.

Članak 8.

O provođenju određenih mjera i zadaća vodit će se dnevnik rada na razini zapovjednika smjene u DVD-u Posedarje te će se nadzirati provođenje određenih mjera od strane zapovjednika DVD-a Posedarje.

Članak 9.

Vatrogasce koji će tijekom ljetne sezone biti angažirani u vatrogasnu (interventnu) postrojbu pri DVD-u Posedarje odredit će nadležno tijelo DVD-a Posedarje.

Članak 10.

Za one mjere i zadaće iz ovog Plana koje ne budu realizirane, odnosno iste ne budu vršene u skladu s pravilima struke i ovim Planom, izvršiteljima neće biti isplaćena naknada, tj. sredstva za svrhu određena ovim Planom.

Članak 11.

U slučaju izvršenja mjera i zadaća po nalogu Općine Posedarje, a koja nisu obuhvaćena ovim Planom, Općina Posedarje će iz Proračuna ili iz drugih izvora za njih osigurati dodatna sredstva.

Članak 12.

Sve neizvršene mjere i zadaće prilikom nadzora nad provođenjem mjera i zadaća utvrđenih ovim Planom, zapovjednik DVD-a Posedarje utvrdit će u pisanom obliku te o uočenim nepravilnostima izvijestiti nadležno tijelo DVD-a Posedarje i Općinu Posedarje (Načelnika).

Članak 13.

Ovisno o vremenskim prilikama i drugim relevantnim čimbenicima, odluku o promjeni određenog roka za početak (1. lipnja 2024.) odnosno završetka (30. rujna 2024.) provođenja određenih operativnih mjera i zadaća iz ovog Plana, na prijedlog zapovjednika DVD-a Posedarje, donijet će Načelnik.

Članak 14.

Sredstva Proračuna Općine Posedarje namijenjena za realizaciju ovog Plana, a koja izvršava DVD Posedarje, odnosno namijenjena su za financiranje rada DVD-a Posedarje, isplaćivat će se (namjenski) na žiroračun DVD-a Posedarje.

Dinamika prijenosa proračunskih sredstava utvrđuju se na zahtjev predsjednika DVD-a Posedarje u skladu s ovim Planom i drugim aktima.

Članak 15.

DVD Posedarje dužno je do kraja svibnja 2024. godine dostaviti Općini Posedarje (Načelniku) cjelovito izvješće o utrošenim sredstvima iz Proračuna namijenjena za vatrogastvo, tj. rad DVD-a Posedarje (specificirano po svakoj stavci svih troškova: plaća, materijalni troškovi, nabavka opreme i dr.), kao i izvješće o svim požarima nastalim na području Općine Posedarje na kojima je intervenirala vatrogasna postrojba DVD-a Posedarje u 2023. godini.

Članak 16.

Za realizaciju planiranih operativnih mjera i zadaća utvrđenih ovim Planom koja su u provedbi DVD-a Posedarje, kao i za financiranje djelatnosti DVD-a Posedarje, sredstva se osiguravaju u Proračunu Općine Posedarje, kao i iz drugih izvora financiranja sukladno zakonu.

U Proračunu Općine Posedarje za 2024. godinu osigurano je 89.786,00 eura, a kojim se financira:

(1) plaće za 2 pripadnika vatrogasne postrojbe DVD-a Posedarje,

(2) plaće za pripadnike vatrogasne (sezonske interventne, 50% Općina Posedarje i 50% Vatrogasna zajednica Zadarske županije) postrojbe DVD-a Posedarje,

(3) nabavka opreme (cijevi, odjeća, naprtnjače, prijenosne pumpe i dr.) za DVD Posedarje,

(4) materijalni troškovi DVD-a Posedarje (troškovi energije, vode, goriva, telefona, poštanskih usluga, zdravstvenih pregleda, službenih putovanja, amortizacije, održavanja osnovnih sredstava, premije osiguranja i dr.),

(5) motriteljsko-dojavna služba koju obavlja DVD Posedarje temeljem posebnog sporazuma između Općine Posedarje i DVD-a Posedarje.

Članak 17.

U slučaju produljenja vremenskog trajanja od četiri mjeseca za izvršavanje planiranih mjera i zadaća po ovom Planu, daljnja sredstva osigurat će se na teret Općine Posedarje (proračunska sredstva) ili drugim izvorima financiranja, a za operativnu realizaciju zadužuje se Načelnik i upravna tijela Općine Posedarje.

KLASA: 214-02/24-01/01

URBROJ: 2198-7-02/01-24-2

Posedarje, 11. lipnja 2024.

Načelnik Općine Posedarje

Ivica Klanac



**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**OPĆINSKI NAČELNIK**

Na temelju članka 1. stavka 3. i članka 14. Zakona o zaštiti od požara (NN 92/10, 114/22), članka 12. Pravilnika o zaštiti šuma od požara (NN 33/14), Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini (»Zaključak donesen datuma 31. siječnja 2024.«) i članka 15. Statuta Općine Posedarje (Službeni glasnik Općine Posedarje, broj 1/13, 2/18 i 3/21 ), Načelnik Općine Posedarje, 11. lipnja 2024. godine, donio je

**Plan motriteljsko-dojavne službe**

Članak 1.

Motriteljsko-dojavna služba (u daljnjem tekstu: Služba) se ustrojava s ciljem ranog i pravovremenog otkrivanja i dojave požara na otvorenom prostoru područja Općine Posedarje u razdoblju od 01. lipnja do 30. rujna 2024. godine. Izviđačko preventivne ophodnje ustrojavaju se s ciljem poduzimanja mjera za uklanjanje potencijalnih izvora opasnosti odnosno pravovremeno otkrivanje, javljanje i gašenje požara u samom začetku.

Članak 2.

Motrenje i dojavljivanje u smislu članka 1. ove odluke provode:

* Dobrovoljno vatrogasno društvo Posedarje
* Službe zaštite u pravnim osobama s povećanim opasnostima za nastanak i širenje šumskih požara
* Ophodnje Hrvatskih šuma d.o.o., Šumarije Zadar

Članak 3.

Motrilačko mjesto se nalazi u Podgradini.

Služba se provodi osmatranjem koje obavljaju do 2 osmatrača. Osmatrač mora imati najmanje položen protupožarni minimum ili ga je dužan položiti u roku od 6 mjeseci.

Članak 4.

Služba na motrionici mora biti opremljena dalekozorom, preglednim zemljovidom područja motrenja, odgovarajućim sustavom za dojavu požara, popisom čimbenika koji su uključeni u gašenje požara (vatrogasci, policija, centar motrenja i obavješćivanja, ovlaštene ustrojbene jedinice pravnih osoba za gospodarenje i upravljanje šumama i šumskim zemljištem i dr.) i osnovnim priručnim alatom za gašenje početnih požara (metlanica, brentača ili naprtnjača, sjekira, lopata).

Za potrebe motriteljsko-dojavne službe vode se dnevnici (obrasci) motrenja koji su propisani Pravilnikom o zaštiti šume od požara (NN 33/14).

Članak 5.

Temeljem Programa aktivnosti u provedbi posebnih mjera zaštite od požara od interesa za Republiku Hrvatsku za 2024. godinu (»Zaključak donesen datuma 31. siječnja 2024.«), u razdobljima visokog i vrlo visokog indeksa opasnosti od nastanka požara Služba će vršiti svakodnevno dežurstvo.

Služba na osmatračnici dio je sustava protupožarne preventive koja se sustavno provodi na području Općine Posedarje, a koju čine izviđačko-preventivne ophodnje Dobrovoljnog vatrogasnog društva Posedarje.

Članak 6.

Osmatrači su dužni usko surađivati sa svim čimbenicima protupožarne zaštite vatrogasne zajednice.

Članak 7.

Služba obavlja dojave Dobrovoljnom vatrogasnom društvu Posedarje, na broj telefona 023/266-600, pozivom na broj 112 te pozivom Vatrogasnom operativnom centru Zadar (VOC) na broj telefona 193.

Članak 8.

Plan motriteljsko-dojavne službe objavit će se u Službenom glasniku Općine Posedarje, a primjenjuje se u požarnoj sezoni.

KLASA: 214-02/24-01/01

URBROJ: 2198-7-02/01-24-4

Posedarje, 11. lipnja 2024. godina

Načelnik Općine Posedarje:

Ivica Klanac



**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**OPĆINSKI NAČELNIK**

Temeljem članka 15. Statuta Općine Posedarje (Službeni glasnik Općine Posedarje 1/13, 2/18 i 3/21), Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini (»Zaključak donesen datuma 31. siječnja 2024.«) i Plana zaštite od požara Općine Posedarje, na prijedlog Stožera civilne zaštite Općine Posedarje, Općinski načelnik Općine Posedarje, dana 11. lipnja 2024. godine, donio je

**P L A N**

**aktivnog uključenja svih subjekata zaštite od požara za 2024. godinu**

**1. Uključivanje vatrogasnih postrojbi u akciju gašenja požara**

Dojava požara vrši se preko, odnosno od strane:

- fiksne telefonske mreže,

- bežične telefonske mreže,

- ustrojstvene jedinice nadležne policijske uprave,

- motritelja s motrionica s kojih se motri prostor Općine,

- s plovila

- sustava za dojavu požara.

Sustav uključivanja vatrogasnih postrojbi u akciju gašenja požara temelji se na sustavu dojave požara. Dojava požara vrši se pozivom na telefon:

- DVD Posedarje, tel: 023/266-600

- VOC Zadar: 193

- ŽC 112

- II. Policijska postaja Zadar: 192, 023/345-135

Načelno akcijom gašenja požara zapovijeda zapovjednik vatrogasne postrojbe koja je prva počela gasiti požar. Ako zapovjednik koji zapovijeda vatrogasnom intervencijom ocijeni da raspoloživim sredstvima i snagama nije u mogućnosti uspješno obaviti intervenciju, o događaju odmah izvješćuje nadređenog vatrogasnog zapovjednika koji preuzima zapovijedanje intervencijom. U slučaju nastanka velikog požara ili neposredne opasnosti od nastanka velikog požara zapovjednik DVD-a Posedarje dužan je o tome izvijestiti županijskog vatrogasnog zapovjednika, Vatrogasno operativno središte VOS Divulje te ŽC na broj 112.

**Tablica 1.** Prikaz sustava uključivanja vatrogasnih postrojbi u akciju gašenja požara

| **Dojava požara i požarno uzbunjivanje** | **Način dojave ili uzbunjivanja** | **Napomene i postupci** |
| --- | --- | --- |
| **1.** a) Dojava požara prema DVD-u Posedarje  b) Dojava požara prema VOC Zadar | Telefonom, mobitelom, radijskim postajama, osobno | DVD Posedarje prima dojavu požara  Dežurni u VOC Zadar prima dojavu požara |
| **2.** Uzbunjivanje vatrogasaca DVD – a Posedarje | Telefonom,  radijskim postajama, mobitelom,  sirenom za požarno uzbunjivanje | Uzbunjivanje vatrogasaca DVD-a Posedarje provodi dežurni vatrogasac, zapovjednik ili zamjenik zapovjednika ili dežurni u VOC Zadar. |
| **3**. Uzbunjivanje vatrogasnih snaga  ustrojenih izvan prostora Općine | Radijskim postajama, telefonom, mobitelom | U slučaju nastanka požara velikih razmjera koje ne mogu ugasiti pripadnici DVD-a Posedarje, zapovjednik akcije gašenja požara o tome obavještava županijskog vatrogasnog zapovjednika, koji upućuje zahtjev za angažiranje dodatnih vatrogasnih snaga i tehnike. |

**Tablica 2.**

| **Postrojba/tijelo** | **Funkcija** | **Ime i prezime** | **Telefon/mobitel** |
| --- | --- | --- | --- |
| DVD Posedarje | Zapovjednik | Jurica Bolić | 099 / 5030 – 828 |
| Zamjenik zapovjednika | Marko Ivančić | 091 / 927 9261 |
| Županijski vatrogasni zapovjednik | | Matej Rudić | 023 317 129, 099/460-0590, |
| VOS Divulje | | | 021/309-600, 021/309-601,  021/309-602,  specijal: 42-600, 42-601, 42-602 |
| ŽC | | | 112 |
| VOC Zadar | | | 193 |

DVD Posedarje se uključuje u akciju gašenja požara na području drugih gradova i/ili općina isključivo po zapovijedi županijskog ili glavnog vatrogasnog zapovjednika.

**2. Uključivanje tvrtki i službi u akciju gašenja požara**

**2.1. Distributer električne energije**

Odmah po prijemu zahtjeva od strane zapovjednika akcije gašenja požara, u akciju gašenja požara se pozivaju i uključuju odgovorne osobe distributera električne energije Hrvatske elektroprivrede koje su upisane u sljedećoj tablici.

**Tablica 3.**

|  |  |
| --- | --- |
| **Hrvatska elektroprivreda** | |
| **Distributer** | **Telefon** |
| Elektra Zadar | 023/290-605 |

Dežurnog dispečera električnog napona obvezno je uključiti u provedbu akcije gašenja požara, kada je zbog značajki nastalog požara nužno iskopčati električnu mrežu i postrojenja za distribuciju i prijenos električnog napona do požarom ugroženih građevina i/ili do, odnosno kroz požarom ugrožene prostore.

**2.2. Uključivanje fizičkih i pravnih osoba koje obavljaju komunalne i druge značajne poslove u akciju gašenja požara**

Kada je za učinkovitu provedbu akcije gašenja požara i/ili spašavanja ljudi i imovine ugroženih požarom potrebno angažirati uređaje, opremu i sredstva (rovokopač, bager, kamion-kiper) fizičkih i pravnih osoba, pozivanje tih osoba dužni su izvršiti zapovjednik DVD-a Posedarje ili drugi zapovjednik akcije gašenja požara. Na području Općine Posedarje, određeni su:

1. COLAS HRVATSKA d.d.

2. Obrt za pripremne radove na gradilištu „MIJOLOVIĆ“

3. Obrt za prijevoz i pripremne radove na gradilištu „BRKLJAČA“

4. Obrt „BRACO – KOP“ pripremni radovi na gradilištu

5. DOMINO GRUPA d.o.o.

Kada je zbog učinkovitosti vatrogasne intervencije neophodno izvoditi određene radove na cestama, o tome je potrebno obavijestiti Županijsku upravu za ceste Zadarske županije, i to pozivom upućenim prema stalnom dežurstvu navedenom u sljedećoj tablici.

**Tablica 4.**

|  |  |
| --- | --- |
| **Ceste** | |
| **Pravna osoba** | **Telefon** |
| Županijska uprava za ceste Zadarske županije | 023/250-509 |

U slučaju potrebe zatvaranja dotoka vode na vodovodnoj mreži ili ograničenja potrošnje vode određenim potrošačima ili područjima u svrhu osiguranja propisanog tlaka i protoka vode za gašenje požara, zahtjev za zatvaranje ili ograničenje dotoka vode podnijet će se pozivom na brojeve telefona i mobitela koji su upisani u sljedećoj tablici.

**Tablica 5.**

|  |  |
| --- | --- |
| **Tvrtka** | **Telefon** |
| Vodovod d.o.o. Zadar  (dežurstvo) | 023/282-999 |

U slučaju nastanka požara na šumskim površinama poziva se Šumarija Zadar i to na broj telefona 023/333-144.

**2.3. Opskrba hranom i pićem**

Gasitelji se u organizaciji načelnika ili njegovog zamjenika tijekom sudjelovanja u akcijama gašenja požara koje traju duže od 8 sati ili kraće od toga po prosudbi i na zahtjev zapovjednika akcije gašenja požara, opskrbljuju hranom i vodom dostavljanim od strane pravnih osoba:

- Supermarket Tommy Posedarje tel: 023/233-638

Preuzimanje i dopremu hrane i pića do mjesta nastanka požara obavljaju članovi vatrogasnih postrojbi i to vozilima vatrogasnih postrojbi.

**2.4. Služba prve pomoći**

Kada u požaru nastanu ozljede ili druge štete po zdravlje ljudi ili ako se zbog značajki požara predviđa mogućnost ozljeđivanja ili nastanka drugih šteta po zdravlje ljudi, na poziv zapovjednika DVD-a Posedarje, odnosno na zapovijed zapovjednika vatrogasne intervencije i poziv dežurnog u ŽC-u, u akciju gašenja požara ili saniranja akcidenta uključuju se službe hitne medicinske pomoći. Pozivanje hitne medicinske pomoći u akciju gašenja požara vrši se pozivom na brojeve telefona upisane u sljedećoj tablici.

**Tablica 6.**

|  |  |  |
| --- | --- | --- |
| **Redni broj** | **Naziv ustanove** | **Broj telefona** |
| 1. | Hitna medicinska pomoć | 194 |
| 2. | Ambulanta opće medicine Posedarje | 023/266-121 |

# **2.5. Upoznavanje općinskih čelnika s nastalim požarom**

Obavješćivanje čelnika Općine Posedarje o nastalom požaru vrši se:

* kada nastane požar većih razmjera ili postoji opasnost od nastanka požara većih razmjera, te ako su nastale ili postoji opasnost od nastanka velikih šteta po zdravlje ljudi i/ili imovinu,
* u slučaju kada se u požar uključuju vatrogasne postrojbe iz drugih gradova i/ili općina,
* u slučaju kada se DVD Posedarje upućuje na vatrogasna djelovanja izvan prostora Općine,
* u slučaju ako se za potrebe provedbe akcije gašenje požara moraju osigurati uređaji, oprema i gasitelji, u kojim postupcima moraju sudjelovati i općinski čelnici.

Obavješćivanje čelnika Općine Posedarje o nastalim požarima vrši VOC Zadar i to na zahtjev zapovjednika akcije gašenja požara, pozivom na telefone koji su upisani u sljedećoj tablici.

**Tablica 7.**

|  |  |  |  |
| --- | --- | --- | --- |
| **Redni broj** | **Funkcija** | **Ime i prezime** | **Telefon** |
| 1. | Načelnik | Ivica Klanac | 023 / 266 – 325  099 / 376 – 7505 |

Sukladno članku 92. Zakona o vatrogastvu (NN br. 125/19, 114/22) zapovjednik vatrogasne intervencije može zapovjediti da sve sposobne osobe koje se zateknu u blizini intervencije pomažu vatrogasnoj postrojbi, u skladu s njihovim znanjima i sposobnostima, s vozilima, oruđem i drugim prikladnim sredstvima koja posjeduju. Zapovjednik vatrogasne intervencije može iznimno odobriti ili zapovjediti punoljetnoj osobi da obavlja pojedine pomoćne i manje složene poslove tijekom vatrogasne intervencije, ako je to prijeko potrebno radi uspješnosti intervencije.

# **2.6. Slučajevi kada se u akciju gašenja požara pozivaju, odnosno uključuju vatrogasne postrojbe izvan područja Općine**

U akciju gašenja požara većih razmjera nastalih na stambenim građevinama više razine izgrađenosti pozivaju se vatrogasne postrojbe ustrojene izvan prostora koje imaju vozila za provedbu vatrogasnih djelovanja na visinama (hidraulične zglobne platforme, autoljestve).

U slučaju nastanka velikih požara u građevinama i na prostorima pravnih osoba koje skladište i/ili koriste velike količine opasnih tvari po procjeni zapovjednika gašenja požara pozivaju se i vatrogasne postrojbe iz susjednih i drugih gradova i/ili općina.

U provedbu vatrogasnih djelovanja u akcijama saniranja ekoloških akcidenata sa opasnim tvarima, pozivaju se vatrogasne postrojbe ustrojene izvan Općine koje su opremljene za odgovarajućim vozilima, uređajima, opremom i sredstvima neophodnih za provedbu sigurne sanacije tih akcidenata.

U slučaju nastanka većih požara na plovilima na moru pozivaju se vatrogasne postrojbe ustrojene izvan prostora Općine koje imaju plovila opremljena za gašenje požara na moru.

U slučaju nastanka velikih požara na otvorenom prostoru Općine, posebno na nepristupačnim i teško pristupačnim prostorima, pozivaju se vatrogasne postrojbe iz drugih općina i gradova i zračne vatrogasne snage.

Ovaj Plan stupa na snagu prvog dana od dana objave u „Službenom glasniku Općine Posedarje“.

KLASA: 214-02/24-01/01

URBROJ: 2198-7-02/01-24-3

Posedarje, 11. lipnja 2024. godine

Načelnik Općine Posedarje

Ivica Klanac



**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**OPĆINSKI NAČELNIK**

Na temelju članka 1. stavka 3. i članka 14. Zakona o zaštiti od požara (»Narodne novine« br. 92/10, 114/22), a vezano uz Program aktivnosti u provedbi posebnih mjera zaštite od požara od interesa za Republiku Hrvatsku u 2024. godini (»Zaključak donesen datuma 31. siječnja 2024.«) i članka 15. Statuta Općine Posedarje (Službeni glasnik Općine Posedarje 1/13, 2/18 i 3/21), načelnik Općine Posedarje donosi

**PLAN  
korištenja teške građevinske mehanizacije za   
žurnu izradu protupožarnih prosjeka i probijanja   
protupožarnih putova**

Članak 1.

U svrhu protupožarne zaštite na području Općine Posedarje, poglavito protupožarne zaštite šuma i šumskog zemljišta na području Općine Posedarje, donosi se Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova (u nastavku teksta: Plan), a u cilju sprečavanja širenja i zaustavljanja požara.

Članak 2.

Teška građevinska mehanizacija koristi se u slučaju kada nisu dostatna vozila i oprema DVD-a Posedarje, odnosno, drugih vatrogasnih postrojbi i drugih subjekata koje se angažiraju od strane Republike Hrvatske ili Zadarske županije.

Načelnik ili osoba koju on za to ovlasti, a na zahtjev vatrogasnog zapovjednika DVD-a Posedarje ili njegovog zamjenika, dužan je aktivirati tešku građevinsku mehanizaciju, nužnu za izradu protupožarnih prosjeka i probijanja protupožarnih putova radi zaustavljanja širenja šumskog požara.

Članak 3.

Vatrogasni zapovjednik DVD-a Posedarje, odnosno njegov zamjenik, određuju vrijeme, vrstu i obim korištenja teške građevinske mehanizacije.

Članak 4.

Teška građevinska mehanizacija se angažira prvenstveno od pravnih i fizičkih osoba sa sjedištem ili prebivalištem na području Općine Posedarje, ukoliko isti posjeduju odgovarajuću tešku mehanizaciju.

Na području Općine Posedarje postoje obrti i poduzeća koja raspolažu s većim brojem kamiona, buldožera, utovarivača, agregata, pumpi i slično:

1. COLAS HRVATSKA d.d.

2. Obrt za pripremne radove na gradilištu „MIJOLOVIĆ“

3. Obrt za prijevoz i pripremne radove na gradilištu „BRKLJAČA“

4. Obrt „BRACO – KOP“ pripremni radovi na gradilištu

5. DOMINO GRUPA d.o.o.

Članak 5.

Naknada troškova uporabe teške građevinske mehanizacije vlasnicima se vrši prema cijeni sata rada na odgovarajućem stroju, uključujući troškove transporta do požarišta i povratak.

Članak 6.

Vlasnik stroja dovozi na požarište i odvozi s požarišta tešku građevinsku mehanizaciju te osigurava žuran prijevoz na druge lokacije, za koje se pokaže potreba, uz zapisnik o njenom stanju i radu, kojeg ovjerava zapovjednik DVD-a Posedarje, odnosno njegov zamjenik ili od njih ovlaštena osoba.

Članak 7.

U slučaju promjene u korištenju teške građevinske mehanizacije, donijet će se odgovarajuće izmjene i dopune ovog Plana.

Članak 8.

Ovaj Plan, odnosno njegove izmjene i dopune važe do njegova ukidanja ili donošenja novog Plana.

Članak 9.

Ovaj Plan stupa na snagu danom donošenja, a objavit će se u »Službenim glasniku Općine Posedarje«.

KLASA: 214-02/24-01/01

URBROJ: 2198-7-02/01-24-1

Posedarje, 11. lipnja 2024.

Načelnik Općine Posedarje:

Ivica Klanac



**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**OPĆINSKI NAČELNIK**

KLASA:035-01/24-01-01

URBROJ:2198-7-03/09-24-1

U Posedarju, 11. lipnja 2024.

Temeljem članka 25. Uredbe o uredskom poslovanju („Narodne novine“, broj 75/21), članka 2. Naputka o brojčanim oznakama pismena, te sadržaju evidencija uredskog poslovanja („Narodne novine“, broj 132/21) te članka 47. Statuta Općine Posedarje („Službeni glasnik Općine Posedarje“ broj: 1/13, 2/18 i 3/21) općinski načelnik Općine Posedarje dana 11. lipnja 2024. godine, donosi

IZMJENE I DOPUNE

Plana klasifikacijskih oznaka i brojčanih oznaka stvaratelja i primatelja pismena Općine Posedarje za 2024. Godinu

Članak 1.

Planom klasifikacijskih oznaka i brojčanih oznaka stvaratelja i primatelja pismena u uredskom poslovanju za 2024. godinu (u daljnjem tekstu: Plan), utvrđuju se klasifikacijske oznake sadržaja pismena Općinskog vijeća, Općinskog načelnika i Jedinstvenog upravnog odjela Općine Posedarje te brojčane oznake stvaratelja i primatelja akata.

Članak 2.

U članku 2. Plana, klasifikacijske oznake akata Općine Posedarje, u podgrupi 350 -PROSTORNO UREĐENJE:

|  |  |  |
| --- | --- | --- |
| KLASIFIKACIJSKA OZNAKA | OZNAKA DOSJEA | NAZIV POSTUPKA |
| 350 |  | PROSTORNO UREĐENJE |
| 350 | 01 | općenito |
| 350 | 02 | prostorni planovi, urbanistički planovi uređenja, suglasnosti, potvrde, izvodi |
| 350 | 03 | provedbeni planovi, posebni uvjeti građenja |
| 350 | 04 | izvješća o stanju u prostoru |
| 350 | 05 | uvjeti uređenja prostora |
| 350 | 06 | uređenje građevinskog zemljišta |

mijenjanju se sljedećim klasifikacijskim oznakama:

|  |  |  |
| --- | --- | --- |
| KLASIFIKACIJSKA OZNAKA | OZNAKA DOSJEA | NAZIV POSTUPKA |
| 350 |  | PROSTORNO UREĐENJE |
| 350-03 | 01 | Izrada i donošenje prostornih planova nove generacije – općenito |
| 350-03 | 07 | Izrada i donošenje PPUG/PPUO |
| 350-03 | 09 | Izrada i donošenje UPU – lokalna razina |
| 350-03 | 11 | Općenito o transformaciji prostornih planova |
| 350-03 | 17 | Transformacija PPUG/PPUO |
| 350-03 | 19 | Transformacija UPU/DPU/PUP (lokalna razina) |
| 350-03 | 21 | Općenito o stavljanju izvan snage prostornih planova |
| 350-03 | 27 | Stavljanje izvan snage PPUG/PPUO |
| 350-03 | 29 | Stavljanje izvan snage UPU/DPU/PUP (lokalna razina) |
| 350-03 | 31 | Izrada i donošenje izmjena i dopuna prostornih planova nove generacije – općenito |
| 350-03 | 37 | Izrada i donošenje izmjene i dopune PPUG/PPUO |
| 350-03 | 39 | Izrada i donošenje izmjene i dopune UPU/DPU/PUP (lokalna razina) |

Članak 3.

U članku 3. Plana, brojčane oznake predstavničkog i izvršnog tijela Općine i Jedinstvenog upravnog odjela Općine Posedarje kao i brojčane oznake stvaratelja i primatelja akata sukladno Pravilniku o unutarnjem redu mijenjaju se i glase:

|  |  |  |  |
| --- | --- | --- | --- |
| Redni broj | OPĆINA POSEDARJE, BR. OZNAKA 2133 - 14 | OZNAKA | BROJČANA OZNAKA |
| 1. | OPĆINSKO VIJEĆE | 2198-7-01 | 01/01 |
| 2. | OPĆINSKI NAČELNIK | 2198-7-02 | 02/01 |
| 3. | JEDINSTVENI UPRAVNI ODJEL | 2198-7-03 |  |
|  | glavni rukovoditelj- pročelnik | 03 | 03/01 |
|  | voditelj odjeljka za društvene djelatnosti | 03 | 03/02 |
|  | voditelj odjeljka za proračun | 03 | 03/03 |
|  | voditelj odjeljka za javnu nabavu i prihode | 03 | 03/04 |
|  | voditelj odjeljka redarstva | 03 | 03/05 |
|  | referent - redar | 03 | 03/08 |
|  | referent za komunalno gospodarstvo | 03 | 03/06 |
|  | voditelj odjeljka za eu fondove | 03 | 03/07 |
|  | voditelj odsjeka za opće i pravne poslove | 03 | 03/09 |

Članak 4.

Ove izmjene i dopune primjenjuju se danom donošenja.

Općinski načelnik

Ivica Klanac



**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**OPĆINSKI NAČELNIK**

KLASA: 302-01/23-01-01

URBROJ: 2198/07-01/1-24-01  
U Posedarju, 11. lipnja 2024.

Na temelju članka 10. stavka 2. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 04/18, 112/19) i članka 47. Statuta Općine Posedarje ("Službeni glasnik Općine Posedarje" broj 3/18, ), u skladu sa prijedlogom pročelnika Jedinstvenog upravnog odjela i Proračunom Općine Posedarje za 2024. godinu, Općinski načelnik utvrđuje:

**IZMJENE I DOPUNE PLANA PRIJMA U SLUŽBU**

**U JEDINSTVENI UPRAVNI ODJEL OPĆINE POSEDARJE U 2024. GODINI**

Članak 1.

Ovim Izmjenama Plana prijma mijenja se članak 3. te isti sada glasi:

U Jedinstvenom upravnom odjelu Općine Posedarje u 2024. godini predviđa se prijam u službu 2 službenika kako slijedi:

- Voditelj odsjeka za opće i pravne poslove – vježbenik – 1 izvršitelj

**- Prometni redar – vježbenik – 1 izvršitelj**

Članak 2.

Izmjene Plana prijma u službu stupaju na snagu slijedećeg dana nakon objave u „Službenom glasniku Općine Posedarje.“

Općinski načelnik

Ivica Klanac